CORRESPONDANCE DU COMTE DE LEYCESTER. 175 
LIII, 
Francoise, Comtesse d’Egmont'), au Comte de Leycester. 
Sur la rancon de Henry van der Meeren. 
La Hay, 19 octobre 1587. 
Monsieur. Je ne donne pas voluntieurs aulcun empeschement à 
Vostre Excellence, toutesfois ayant este requise et suppliée par le 
seigneur Saventhen, Philippe van der Meeren, et aultres quelques 
ses amijs, mes affectionnez, n’ay peu laisser de faire ce mot pour 
remonstrer à Vostre Excellence, que le frère dudict seigneur de 
Saventhen, nommé Henry van der Meeren, qui se tenoit aux 
champs lez Bruxelles, seroit (il y at environ trois mois) esté ren- 
contré et faict prisonnier par quelques soldatz de la garnison de 
Berghes sur la Soom et par ainsy avecq cognoissance du gouver- 
neur illecq mis à si grande ranson qu'il luy seroit impossible d’y 
furnir pour estre pauvre gentilhomme par les bruslesmens et 
ruines de tous ses biens et censes; mesmes qu'il ne peult estre 
secouru de sondit frère, parce qu'il a courru semblable fortune de 
la perte de tous ses biens, aprés les avoir abandonné pour suivre 
le party des Estatz Uniz. Et d’aultant que les susditz fréres sont 
tousiours este cognuz pour gentilhommes honestes, affectionnez à 
la patrie, la cause commune et vostre service, me suis advanchée 
de supplier Vostre Excellence par cestes, qu'il luy plaise me faire 
ce bien et honneur d’éscripre en la faveur dudit gentilhomme audit 
gouverneur de Berghes et aultres capitaines, officiers et soldatz y 
prétendans action, que la ranchon susdite puisse estre modérée, 
affin qu’il ne soit contrainct d’user sa vie en une misérable prison, 
comme l’apparence en est, pour les raisons que dessus. En espoir 
que Vostre Excellence ne me refusera ceste mienne requeste, aprés 
m’estre recommandée en toute révérence en sa bonne grace, prieray 
le tout puissant, Monseigneur, qu'il donne à Vostre Excellence 
avecq longue et prospère vie le comble de ses vertueux désirs. 
De la Haye, ce 19e octobre 1587. 
De Vostre Excellence plus humble 
et obéyssante, 
FRANCHOYSE D’EGMONT. 
1) Voyez p. 166. 
ARCHIVES XII. 24 
